Det var en offentlig skandale og Emma ble meget ydmyket. Det markerte også hennes siste kjente involvering i engelsk politikk. Noe senere skal Edvard ha angret sin hardhet overfor sin mor og beordret at hun skulle få rikelig til livets opphold, men samtidig at hun skulle holde seg der hvor hun var. Hun levde antagelig fredelig og stille i sin herregård. Hun døde den 6. mars 1052 i Winchester, 66 år gammel. Hun ble gravlagt i Old Minster i Winchester ved siden av Knut og Hardeknut. De ble senere forflyttet til Winchesterkatedralen, som ble reist etter den normanniske erobringen i 1066.